ఆనందలోకం

ఆనందలోకం నారంశెట్టి ఉమామహేశ్వరరావు రచించిన బాలల జానపద నవల. ఈ నవలకు 2018 సంవత్సరానికి గాను  కేంద్ర సాహిత్య అకాడమీ బాల సాహిత్య పురస్కారాన్ని ప్రకటించింది.

ఇతివృత్తం
హేళాపురి రాజ్యాన్ని విక్రమదేవుడు పాలిస్తాడు. ఆయన భార్య మహారాణి వకుళాదేవి. వారికి చాలాకాలం తర్వాత కుమారుడు పుడతాడు. అతనికి 'విజయుడు' అని పేరు పెడతారు.  యువరాజు దేశాటనకు  బయలుదేరి వివిధ ప్రాంతాల్లోని సమస్యలను పరిష్కరిస్తూ సాగే కథ కావడంతో ఎన్నో గమ్మత్తు కథల సమాహారంగా దీన్ని చదువుకోవచ్చు. సందర్భోచితంగా రచయిత చొప్పించిన నీతి వాక్యాలు పిల్లల వ్యక్తిత్వ వికాసానికి దోహదం చేస్తాయి. అద్భుతదీవి, మాంత్రికుడు, మరుగుజ్జు, గంధర్వుడు, మునులు, కరుటమంత్రి .. ఇలా ఒకటేమిటి పిల్లలు ఊహాలోకంలో విహరించడానికి కావలసిన అంశాలెన్నో ఉన్నాయి ఇందులో.

మూలాలు

తెలుగు పుస్తకాలు
బాల సాహిత్యం
జానపద సాహిత్యం
తెలుగు నవలలు
సాహిత్య అకాడమీ పురస్కారం పొందిన పుస్తకాలు